LIETUVOS RESPUBLIKOS FINANSŲ MINISTRAS

ĮSAKYMAS

DĖL UŽDAROSIOS AKCINĖS BENDROVĖS VALSTYBĖS INVESTICIJŲ VALDYMO AGENTŪROS STEBĖTOJŲ TARYBOS NARIO ATŠAUKIMO

2020 m. spalio 13 d. Nr. 1K-331

Vilnius

Vadovaudamasis Lietuvos Respublikos akcinių bendrovių įstatymo 20 straipsnio 1 dalies 4 punktu, 29 straipsnio 6 dalimi, Lietuvos Respublikos Vyriausybės 2020 m. gegužės 6 d. nutarimo Nr. 512 „Dėl uždarosios akcinės bendrovės „Valstybės investicinis kapitalas“ ir uždarosios akcinės bendrovės Valstybės investicijų valdymo agentūros steigimo ir valstybės turto investavimo“ 6.2 papunkčiu, ir uždarosios akcinės bendrovės Valstybės investicijų valdymo agentūros įstatų, patvirtintų Lietuvos Respublikos finansų ministro 2020 m. birželio 3 d. įsakymu Nr. 1K-168 „Dėl Uždarosios akcinės bendrovės Valstybės investicijų valdymo agentūros įstatų patvirtinimo“, 17 punktu ir atsižvelgdamas į uždarosios akcinės bendrovės Valstybės investicijų valdymo agentūros stebėtojų tarybos narės Lietuvos Respublikos finansų ministerijos Investicijų departamento vyresniosios patarėjos Raimondos Eidžiūnės 2020 m. rugsėjo 23 d. prašymą,

a t š a u k i u nuo 2020 m. spalio 13 d. iš uždarosios akcinės bendrovės Valstybės investicijų valdymo agentūros stebėtojų tarybos narių Lietuvos Respublikos finansų ministerijos Investicijų departamento vyresniąją patarėją Raimondą Eidžiūnę.

Finansų ministras	Vilius Šapoka